CELEX: 21993A0223(01)
Language: el
Date: 1991-12-09 00:00:00
Title: Πρωτόκολλο της σύμβασης της 8ης Οκτωβρίου 1990 μεταξύ των κυβερνήσεων της Ομοσπονδιακής Δημοκρατίας της Γερμανίας και της Τσεχικής και Σλοβακικής Ομοσπονδιακής Δημοκρατίας και της Ευρωπαϊκής Οικονομικής Κοινότητας για τη διεθνή επιτροπή για την προστασία του Έλβα

Avis juridique important

|

21993A0223(01)

Πρωτόκολλο της σύμβασης της 8ης Οκτωβρίου 1990 μεταξύ των κυβερνήσεων της Ομοσπονδιακής Δημοκρατίας της Γερμανίας και της Τσεχικής και Σλοβακικής Ομοσπονδιακής Δημοκρατίας και της Ευρωπαϊκής Οικονομικής Κοινότητας για τη διεθνή επιτροπή για την προστασία του Έλβα  

Επίσημη Εφημερίδα αριθ. L 045 της 23/02/1993 σ. 0026 - 0026 Φινλανδική ειδική έκδοση: Κεφάλαιο 15 τόμος 12 σ. 0086  Σουηδική ειδική έκδοση: Κεφάλαιο 15 τόμος 12 σ. 0086 

ΠΡΩΤΟΚΟΛΛΟ της σύμβασης της 8ης Οκτωβρίου 1990 μεταξύ των κυβερνήσεων της Ομοσπονδιακής Δημοκρατίας της Γερμανίας και της Τσεχικής και Σλοβακικής Ομοσπονδιακής Δημοκρατίας και της Ευρωπαϊκής Οικονομικής Κοινότητας για τη διεθνή επιτροπή για την  προστασία του ΈλβαΟΙ ΚΥΒΕΡΝΗΣΕΙΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ ΚΑΙ ΤΗΣ ΤΣΕΧΙΚΗΣ ΚΑΙ ΣΛΟΒΑΚΙΚΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΚΑΙ Η ΕΥΡΩΠΑΪΚΗ ΚΟΙΝΟΤΗΤΑ,  λαμβανομένης υπόψη της σύμβασης της 8ης Οκτωβρίου 1990 για τη διεθνή επιτροπή προστασίας του Έλβα,  ΣΥΜΦΩΝΗΣΑΝ ΤΑ ΕΞΗΣ:  Άρθρο 1  Για την εκπλήρωση των υποχρεώσεων που της εμπίπτουν δυνάμει της σύμβασης, η Επιτροπή έχει τη νομική και τη δικαιοπρακτική ικανότητα που ορίζονται από το δίκαιο που ισχύει στην έδρα της γραμματείας της. Διαθέτει, ιδίως, την ικανότητα να συνάπτει  τις αναγκαίες για την εκπλήρωση των υποχρεώσεών της συμβάσεις, να αποκτά και να πωλεί ακίνητη και κινητή περιουσία, καθώς και να παρίσταται ενώπιον δικαστηρίου. Για το σκοπό αυτό, η Επιτροπή εκπροσωπείται από τον Πρόεδρό της. Ο Πρόεδρος μπορεί να  ρυθμίζει την εκπροσώπησή της με βάση τον εσωτερικό της κανονισμό.  Άρθρο 2  Το παρόν πρωτόκολλο αρχίζει να ισχύει 30 ημέρες από την ημερομηνία κατά την οποία όλοι οι υπογράφοντες κοινοποιούν στην κυβέρνηση της Ομοσπονδιακής Δημοκρατίας της Γερμανίας, ως θεματοφύλακα, ότι πληρούνται οι προϋποθέσεις που ενδεχομένως,  απαιτούνται από το εσωτερικό τους δίκαιο για την έναρξη ισχύος.  Έγινε στο Μαγδεμβούργο, στις 9 Δεκεμβρίου 1991.  Συντάχθηκε σε ένα πρωτότυπο, στη γερμανική και στην τσεχική γλώσσα. Κάθε κείμενο είναι εξίσου αυθεντικό.  Για την κυβέρνηση της Ομοσπονδιακής Δημοκρατίας της Γερμανίας Για την κυβέρνηση της Τσεχικής και Σλοβακικής Ομοσπονδιακής Δημοκρατίας Για την Ευρωπαϊκή Οικονομική Κοινότητα